**MUNICIPIUL SATU MARE**

**CABINET PRIMAR**

**NR. 15007/07.03.2023**

Primarul Municipiului Satu Mare, Kereskényi Gábor

În temeiul prevederilor art. 136 alin. (1) din O.U.G.nr. 57/20019 privind Codul Administrativ, cu modificările și completările ulterioare, îmi exprim inițiativa de promovare a proiectului de hotărâre pentru modificarea și completarea HCL 29/26.01.2023, proiect în susținerea căruia formulez următorul:

**REFERAT DE APROBARE**

Având în vedere prevederile art. 300 alin (3) din Codul administrativ aprobat prin OUG nr. 59/2019, cu modificările și completările ulterioare conform căruia: ”dreptul de administrare se înscrie în cartea funciară de către titularul acestui drept”. Și faptul că în anexa care este aprobată în momentul de față nu era specificat numărul cărții funciare pentru fiecare imobil dat în administrare, în vederea efectuării demersurilor de înscriere a dreptului de administrare în cartea funciară de către fiecare unitate de învățământ, se impune completarea acesteia în acest sens.

Luând în considerare cele de mai sus, se impune modificarea Hotărârii Consiliului Local al municipiului Satu Mare 29/26.01.2023 care modifică H.C.L. nr. 161/2013 privind trecerea din administrarea Consiliului local al municipiului Satu Mare în administrarea unităţilor de învăţământ preuniversitar de stat a clădirilor necesare desfăşurării procesului de învăţământ şi a terenului aferent, drept urmare propun spre analiza şi aprobarea Consiliului local prezentul proiect de hotărâre.

Iniţiator proiect,

Primar,

Kereskényi Gábor

Faur Mihaela/2ex